Във връзка с постъпило уведомление с вх. № ОВОС-2745/09.10.2023г. за инвестиционно предложение (ИП) **„Разширяване дейността на дружеството с добавяне на нови кодове отпадъци- 16 03 03\*, 16 03 04, 16 03 05\*, 16 03 06 и добавяне на нова дейност за отпадък с код 16 01 03- код R12- шредиране“** в имот № 56784.504.1256-за друг вид производствен, складов обект, по плана на СИЗ – ІІ част, район Северен, гр. Пловдив, общ. Пловдив, възложител „УНИВЕРСМЕТАЛ“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение попада в обхвата на т. 11, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив и Кметство район северен.

Отговорено от РИОСВ-Пловдив на 16.11.2023г.